Document ID: 31994R2529

ΚΑΝΟΝΙΣΜΟΣ (ΕΚ) αριθ. 2529/94 ΤΗΣ ΕΠΙΤΡΟΠΗΣ της 19ης Οκτωβρίου 1994 για τροποποίηση του κανονισμού (ΕΟΚ) αριθ. 394/70 για τις λεπτομέρειες εφαρμογής της χορηγήσεως επιστροφών στην εξαγωγή της ζάχαρης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως στον τομέα της ζάχαρης (1), όπως τροποποιήθηκε τελευταία από τον κανονισμό (ΕΚ) αριθ. 133/94 (2), και ιδίως το άρθρο 19 παράγραφος 7,
Εκτιμώντας:
ότι το άρθρο 19 παράγραφος 2 θεσπίζει, ειδικότερα, ότι μπορεί να προβλεφθεί επιστροφή κατά την εξαγωγή ως έχει του προϊόντος που αναφέρεται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81, δηλαδή του σιροπιού ινουλίνης- ότι, λόγω της μεγάλης ομοιότητας που υπάρχει ανάμεσα στην ισογλυκόζη και το σιρόπι της ινουλίνης, όσον αφορά την επιστροφή κατά την εξαγωγή ως έχει του τελευταίου αυτού προϊόντος, πρέπει να επιλεγεί ένας τρόπος υπολογισμού που θα είναι ταυτόσημος με εκείνον που χρησιμοποιείται για τον υπολογισμό της επιστροφής που εφαρμόζεται στην ισογλυκόζη- ότι, εντούτοις, έχοντας υπόψη, αφενός, μεν τα κριτήρια που καθορίσθηκαν από το άρθρο 13β του κανονισμού (ΕΟΚ) αριθ. 394/70 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1555/94 (4), και, αφετέρου, ότι οι ποσοστώσεις παραγωγής όπως οι επιστροφές στην παραγωγή και η εισφορά κατά την εισαγωγή του σιροπιού ινουλίνης καθορίζονται σε ισοδυναμία με τη ζάχαρη και την ισογλυκόζη με εφαρμογή του συντελεστού 1,9, θα πρέπει να πολλαπλασιασθεί το αποτέλεσμα του προαναφερθέντος υπολογισμού με το συντελεστή αυτό- ότι θα πρέπει να καθορίζεται κάθε μήνα η επιστροφή κατά την εξαγωγή του σιροπιού ινουλίνης λόγω επίσης της περιοδικότητας του μηνιαίου καθορισμού που προβλέπεται για την ισογλυκόζη και τα σιρόπια ζάχαρης-
ότι η παραγωγή σιροπιού ινουλίνης στο πλαίσιο της περιόδου εμπορίας 1994/95, καθώς και οι ανάγκες όσον αφορά τις εξαγωγές του εν λόγω προϊόντος δεν θα γίνουν γνωστές πριν από την 1η Ιανουαρίου 1995- ότι πρέπει, επομένως, να αναβληφθεί η εφαρμογή αυτού του μέτρου και οι επιστροφές κατά την εξαγωγή του εν λόγω προϊόντος να καθοριστούν από τη συγκεκριμένη ημερομηνία-
ότι η Επιτροπή Διαχείρισης Ζάχαρης δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 13β του κανονισμού (ΕΟΚ) αριθ. 394/70 προστίθεται το ακόλουθο κείμενο:
"Η επιστροφή κατά την εξαγωγή των προϊόντων που αναφέρονται στο άρθρο 1 παράγραφος 1 στοιχείο η) του κανονισμού (ΕΟΚ) αριθ. 1785/81, για 100 χιλιόγραμμα ξηρής ύλης, ισούται με την επιστροφή κατά την εξαγωγή που καθορίζεται για το προϊόν που αναφέρεται στο άρθρο 1 παράγραφος 1 στοιχείο στ) του εν λόγω κανονισμού και πολλαπλασιάζεται με τον συντελεστή 1,9. Η επιστροφή αυτή καθορίζεται κάθε μήνα."
Άρθρο 2
O παρών κανονισμός αρχίζει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊικών Κοινοτήτων.
Εφαρμόζεται από 1ης Ιανουαρίου 1995.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Οκτωβρίου 1994.

Labels: 3
17